
Rosper fideli vive. diu gregi; XD. 4. 4058 
Gentis Polonae maxime Pontifex. 
Germane cari Regis atque | 
Summe Vicarie, vive prosper. 


Miranda, Pastor, Te vigilantia, 

Te cura nostri reddit amabilem. 
Jam justus audis, jam benignus: 
Te populus metuitque amatque. 

Non substitutis lucro inhiantibus 

Committis agnos nunc Tibi creditos. 
Cum singulari mente praestes; 
Perbene discutis ipse causas. 


Jethro labori quos tamen improbo 

Suadet, probatos associas Tibi, 
Non gratia, qua fulciancur, 
Non meritis tumidos avorum, 


Dulci a veneno blandiloqui caves, 

Candori amicus, subdola abominans. 
De Te aequa summisque haud adulans 
Posteritas bene judicabit. 

